महिला कांग्रेस ने आरटीओ पर लगाया ताला
हाई सिक्योरिटी नंबर प्लेट लगाने में मनमानी का विरोध किया
कोटा| हाईसिक्योरिटी नंबर प्लेट लगाने में की जा रही मनमानी का आरोप लगाते हुए बुधवार को महिला कांग्रेस ने आरटीओ कार्यालय पर प्रदर्शन किया। जिलाध्यक्ष रचना राठौर के नेतृत्व में कार्यकर्ता कार्यालय पहुंची। इन्हें देखकर नंबर प्लेट बनाने वाला कारीगर भाग छूटा तो महिला कार्यकर्ताओं ने दफ्तर के मुख्यद्वार पर ताला जड़ दिया।
राठौर ने आरोप लगाया कि वाहन चालकों से मनमानी रकम वसूल कर आरटीओ अधिकारी ठेकेदार चांदी कूट रहे हैं। कर्मचारी भ्रष्टाचार में लिप्त हैं और अधिकारियों के संरक्षण से ठेकेदार फल-फूल रहे हैं। कार्यकर्ताओं की मांग थी कि विभाग के मुख्य द्वार पर सरकार द्वारा तय शुल्क का बोर्ड लगवाया जाए, जिससे वाहन चालकों को उचित मूल्य की जानकारी रहे। प्रादेशिक परिवहन अधिकारी धर्मेंद्र चौधरी ने कार्रवाई का आश्वासन दिया। इस दौरान रुक्मणी मीणा, मालती शर्मा, हिमानी सतवाणी, वीना सिंह, मोबिना खान, शार्लेट सामू, रुखसाना, नैना सक्सेना, सुमित्रा वैष्णव, सितारा बानो, लता सिंह राणा मौजूद थीं।
आरटीओ कार्यालय में विरोध प्रदर्शन करती महिला कांग्रेस की कार्यकर्ता।
hin_Deva awa_Deva hin_Deva hin_Deva hin_Deva